கேள்வி: துள்ளலோசை என்பது என்ன?
பதில்: கலிப்பாவிற்கான ஓசை (யாப்பிலக்கணம்) துள்ளலோசை. ஓடையில் ஓடும் நீர் கற்களிலும் பாறைகளிலும் மோதிக் கலிப்பது துள்ளுவது கம்பலை, சும்மை, கலியே, அழுங்கல், என்று இவை நான்கும் அரவப் பொருள. (தொல்காப்பியம் 2-349) போல ஓசை கொண்டுள்ள பா-நடை இது. துள்ளலோசை மூன்று வகைப்படும்: ௧. ஏந்திசைத் துள்ளலோசை :ஏந்திசைத் துள்ளலோசை எனப்படுவது கலித்தளைகள் (காய் முன் நிரை) மட்டும் கொண்டிருக்கும். ௨. அகவல் துள்ளலோசை :அகவல் துள்ளலோசை எனப்படுவது கலித்தளைகள் மற்றும் வெண்சீர் வெண்டளைகள் (காய் முன் நேர்) விரவி வரும். ௩. பிரிந்திசைத் துள்ளலோசை :பிரிந்திசைத்துள்ளலோசை எனப்படுவது பல தளைகளும் கலந்து வரக்கூடியது.